**Оқу жетістіктерін сырттай бағалаудың қағидалары**

**1. Жалпы ережелер**

1. Осы Қағидалар «Білім туралы» 2007 жылғы 27 шілдедегі Қазақстан Республикасы Заңының 5-бабының 12-тармақшасына сәйкес әзірленді және орта және жоғары білім беру ұйымдарында оқу жетістіктерін сырттай бағалауды (бұдан әрі - ОЖСБ) ұйымдастыру және өткізу тәртібін айқындайды:

1) бастауыш мектепте – оқу жетістіктерінмониторингтеу мақсатында іріктеліп;

      2) негізгі мектепте – оқу жетістіктерін мониторингтеу және оқу процесін ұйымдастырудың тиімділігін бағалау мақсатында іріктеліп;

     3) жалпы орта мектепте – оқу жетістіктерінің деңгейін бағалау мақсатында;

     4) жоғары білім беруде – оқыту бағыттары бойынша оқу бағдарламасын игеруді мониторингтеу мақсатында іріктеліп жүргізіледі.

2. Осы қағидаларда келесі түсініктер пайдаланылады: тест спецификациясы – бұл тесттің жалпы сипаттамасы, тапсырманың саны мен мазмұны, белгіленген емтихан үшін нақты пән бойынша тестілеудің уақыты сипатталған құжат.

3. Қағидалар меншік нысандары мен ведомстволық бағыныстылығына, типтері мен түрлеріне қарамастан білім беру ұйымдарын таратылады.

4. Білім беру ұйымдарындағы ОЖСБ-ның міндеттері:

1) білім алушылардың білім сапасының мемлекеттік білім берудің жалпыға міндетті стандартының талаптарына  сәйкестігін айқындау;

2) оқу процесін ұйымдастырудың тиімділігін бағалау;

         3) білім беру ұйымдары көрсететін білім беру қызметінің сапасына салыстырмалы талдау жасау болып табылады.

5. ОЖСБ нәтижелерін рейтингтік зерттеулер жүргізетін ұйымдар пайдалануы мүмкін және Қазақстан Республикасының білім беру жүйесін дамыту мен оның жай-күйі туралы Ұлттық баяндамаға енгізіледі.

6. Тестілеу оқыту тілінде өтеді.

7. Жалпы орта білім беру ұйымдарының, жоғары білім мамандықтарының және ОЖСБ жүргізілетін жоғары оқу орындарының (бұдан әрі – базалық ЖОО) тізбесін білім беру саласындағы уәкілетті орган (бұдан әрі – уәкілетті орган) жыл сайын айқындайды.

8. Тапсырмалар саны мен мазмұны, сондай-ақ тестілеуге бөлінетін сағат саны әр пән бойынша тесттің спецификациясына сәйкес айқындалады. Тест спецификациясын Уәкілетті орган әзірлеп бекітеді.

9. Білім беру ұйымдарында ОЖСБ-ны өткізу қағидаларының сақталуын бақылауды Қазақстан Республикасы Білім және ғылым министрлігінің (бұдан әрі - Министрлік) уәкілетті өкілдері  және Министрліктің Білім және ғылым саласындағы бақылау комитетінің Білім саласындағы бақылау департаменттері  (бұдан әрі - БСБД) жүзеге асырады.

10. Министрліктің уәкілетті өкілдері және БСБД:

1)  ОЖСБ-ны өткізу бойынша ұйымдастыру жұмысын;

2) ОЖСБ мәселелері жөніндегі жұртшылық арасында ақпараттық-түсіндірме жұмысын;

3) ОЖСБ өткізу кезінде металл іздегіштерді, мобильді телефон дыбысын басатын қондырғыларды және бейнебақылуышты пайдалану жұмысын үйлестіреді.

11. ОЖСБ өткізу кезінде Министрліктің уәкілетті өкілдері мен БСБД өкілдері білім алушылармен тестілеу материалдарын толтыру және рәсімді өткізу тәртібін түсіндіру бойынша жұмыстар жүргізеді.

Тестіленушілерге:

1) бір орыннан екінші орынға ауысуға;

2) Министрліктің уәкілетті өкілдері мен БСБД өкілдерінің рұқсатынсыз тестілеу материалдарын ашуға;

3) тестілеу материалдарын басқа оқушының материалдарымен айырбастауға;

4) калькуляторды, анықтамалық әдебиеттерді (Менделеев және тұздардың ерігіштігі кестесінен басқасын), электрондық жазба кітапшаларын, түзету сұйықтығын және байланыс құралдарын пайдалануға;

         5) басқа білім алушылармен сөйлесуге және көшіруге, шпаргалка және басқа да анықтамалық материалдарды қолдануға;

     6) Министрліктің уәкілетті өкілі мен БСБД өкілі рұқсатынсыз аудиториядан шығуға рұқсат етілмейді.

Тестілеуге кіргізу барысында бөгде адамды анықтаған жағдайда Министрліктің уәкілетті өкілі БСБД өкілімен бірлесіп, бөгде адамның қатысуымен тиісті акт жасайы, бөгде адам мен білім алушының өзі тестілеуге жіберілмейді, нәтижелері жойылады;

Тестіленуші осы Қағиданы бұзған жағдайда Министрліктің уәкілетті өкілі мен БСБД өкілі тестіленушіні аудиториядан шығару туралы шешім шығарып, тестілеу нәтижелерін жояды.

12. ОЖСБ өткізу кезінде жергілікті атқару органдары мен базалық ЖОО-дың ректорлары:

1) ОЖСБ мәселелері бойынша жұртшылық арасында ақпараттық-түсіндірме жұмысын жүргізеді;

2) медициналық персонал жұмысын қамтамасыз етеді;

3) үздіксіз электрмен жабдықтауды және телекоммуникацияны ұйымдастыруды қамтамасыз етеді;

4) кезекшілер құрамын қалыптастырады;

5) кезекшілердің тестілеуге келуін қамтамасыз етеді;

6) қоғамдық тәрітп күзетін, тестілеуге жіберу кезінде металл іздегіштерді, ұялы телефон дыбысын басатын қондырғыларды және бейнебақылуышты қолдануды ұйымдастырады;

7) ОЖСБ өтетін мекемені тестілеу басталғанша жарылғыш заттардың бар-жоғын анықтау үшін тексеруді жүзеге асырады;

8) Министрлік өкілдерінің жұмысы үшін жағдай жасайды;

9) тестілеу басталғанға дейін санитариялық-гигиеналық нормалардың сақталуына, тыйым салынған заттардың (ақпараттық және анықтамалық материалдар, электрондық кітапшалар, калькуляторлар, мобильді телефондар, мен фотоаппараттар) барлығына (жоқтығына) тестілеуге арналған жағдай жасайды;

10)               Министрліктің уәкілеті өкілі мен БСБД өкілі бірлесіп мүгедек бітірушілер, даму мүмкіндіктері шектеулі, көру қабілеті нашар (көрмейтін, нашар көретін), есту қабілеті нашар (естімейтін, нашар еститін), өздігінен жүріп-тұру функциясы бұзылған мүгедектер және қант диабетімен ауратын бітірушілер үшін жеке аудитория бөлу туралы шешім

қабылдайды.

**2.  Жалпы орта білім беру ұйымдарында ОЖСБ-ны өткізу тәртібі.**

13. Жалпы орта білім беру ұйымдарында ОЖСБ 4, 9, 11-сыныптарда өткізіледі.

14. ОЖСБ тестіленушілер білім алып жатқан білім беру ұйымдарының базасында өткізіледі.

15. ОЖСБ кешенді тестілеу нысанында қағаз тасымалдағыш сияқты қазіргі заманғы ақпараттық технологияларды

пайдалану арқылы өткізіледі.

16.  Жалпы орта білім беру ұйымдарындағы  ОЖСБ –ны өткізу үшін тапсырмалар  жалпы білім беретін оқу бағдарламаларының негізінде әзірленеді, олардың мазмұны көрсетілген бағдарламалардың шеңберінен шықпауы тиіс. Білім алушылардың пәндік білімдері мен функционалдық сауаттылықтары: математикалық сауаттылық, оқу сауаттылығы, ғылыми-жаратылыстану сауаттылығы, ақпараттық-коммуникациялық сауаттылығы бағаланады.

17. ОЖСБ 4-сыныптарда 2 пән: математика және әдебиеттік оқу бойынша өткізіледі.

18. ОЖСБ 9 (10) сыныптарда 4 пән бойынша өткізіледі: міндетті түрде қазақ тілі енгізіледі, қалған пәндерді   жыл сайын уәкілетті орган айқындайды.

19. ОЖСБ  11-сыныптарда Ұлттық бірыңғай тестілеу түрінде                          5 пән бойынша өткізіледі.

20. ОЖСБ шеңберінде білім алушылардың білім сапасына ықпал етуші факторларды анықтау мақсатында мектеп әкімшілігі және мұғалімдері, оқушылары арасында сауалнама жүргізіледі.

21. ОЖСБ нәтижелері білім беру ұйымдарының назарына тестілеу аяқталғаннан кейін күнтізбелік 3 күн ішінде жеткізіледі.

22. ОЖСБ-ның нәтижелерін өңдеу Министрліктің «Ұлттық бірыңғай тестілеу орталығы» РМҚК-ның филиалдарында жүргізіледі.

           **3. ОЖСБ-ны жоғары білім беру ұйымдарында өткізу**

23. Жоғары білім берудің кәсіптік оқу бағдарламаларын іске асыратын білім беру ұйымдарында ОЖСБ  оқудың барлық нысанындағы соңғы курс студенттері үшін өткізіледі.

        24. Жоғары білім беру ұйымдарында ОЖСБ  өткізу үшін мамандықтар бойынша үлгілік оқу жоспарларындағы пәндер бойынша тест тапсырмалары пайдаланылады.

25. Жоғары білім беру ұйымдарында  ОЖСБ 4 пән: екі- базалық, екі - бейінді бойынша өткізіледі.

26. Тестілеуге келген білім алушының рұқсат қағазы және жеке куәландыратын құжаты өзімен бірге болуы тиіс.

27. ОЖСБ тестілеуге жататын қатысушы студенттер контингент құрамы тізімінің 100 % қатысушы болғанда өткізіледі.

28. ОЖСБ қорытындыларын өңдеу базалық жоғары оқу орындарында өткізіледі.

29.  Жоғары білім беру ұйымдарындағы ОЖСБ нәтижелері білім алушылардың назарына тестілеу аяқталғаннан кейін 24 сағат ішінде жеткізіледі.

30. ОЖСБ қорытындылары туралы ақпарат уәкілетті органның интернет-ресурсында орналастырылады..

31. ОЖСБ нәтижелерін уәкілетті орган білім беру саласындағы заңнаманы қадағалау барысында жүргізілген тексеру

кезінде тәуекелдерді бағалау жүйесінің өлшемшарты ретінде пайдаланылады.